पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के साथ अस्पतालों में संसाधन नाकाफी पड़ रहे हैं। ऐसे में मरीजों की मदद को दो शख्सियतें सामने आई हैं। एक ओर विष्णु खेतान मरीजों को ऑक्सीजन सिलेंडर दे रहे हैंं, दूसरी ओर मायागंज में देबज्योति मुखर्जी मरीजाें की मदद कर रहे हैं।
विष्णु खेतान- 102 जंबो सिलेंडर से कर रहे मदद
केंद्रीय रेलवे यात्री संघ संस्था चलाने वाले पीरपैंती के विष्णु खेतान ने मरीजों की मदद को 102 जंबो ऑक्सीजन सिलेंडर जुटाए हैं। उन्होंने हेल्पलाइन नंबर 9973759168 और 8434467466 जारी किया है। इन पर फोन आते ही वे ऑक्सीजन उपलब्ध कराते हैं। उन्होंने भागलपुर, पीरपैंती, कहलगांव, साहिबगंज, मिर्जाचौकी, बरियारपुर, गोड्डा, बांका, पूर्णिया, पटना, दानापुर, कोलकाता व रांची तक ऑक्सीजन सिलेंडर भेजा है। सप्ताहभर पहले ही पूर्व राज्यसभा सांसद कहकशां परवीन के पिता के लिए ट्रेन से रांची सिलेंडर भेजा। खेतान ने कहा, ऑक्सीजन की कमी नहीं है। बेवजह सिलेंडर जमा न करें। जरूरत पर घंटेभर में सिलेंडर घर तक पहुंचाएंगे। मरीजों को भर्ती कराने को वे फ्री एम्बुलेंस सेवा भी दे रहे हैं।
देबज्योति मुखर्जी - 4 टीमें अस्पताल में की तैनात
घंटाघर के पास रहने वाले देबज्योति मुखर्जी रोज मायागंज में सुबह 9 बजे से रात 9 बजे तक रहते हैं। उन्होंने हेल्पलाइन नंबर 9934634494 जारी किया है। उन्होंने 1 माह में सैंकड़ों को एमसीएच, आईसीयू, इमरजेंसी में भर्ती कराया। पीपीई किट पहन वे मरीजों को डॉक्टरी मदद दिलाते हैं। असुविधा पर वे अस्पताल अधीक्षक से डीएम तक बात कर व्यवस्था बनाते हैं। संक्रमित लाशों को श्मशान तक भी पहुंचाने में मदद करते हैं। देबज्योति ने बताया, उक्त नंबर पर मदद ले सकते हैं। मदद को 4 टीमें बनाई हैं। एक टीम में संदीप मिश्रा, शुभम, अमित, गणेश भगत उनके साथ मायागंज में रहती है। काउंसलिंग टीम में दिवाकर घोष, संदीप मिश्रा, सुनील सिंह, श्वेता सिंह व सदर अस्पताल टीम में सोनू कुमार व इरफान रहते हैं, जबकि मुक्ति टीम महामारी से दिवंगत लोगों के अंतिम संस्कार में मदद करती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn